Andris Freidenfelds

Andris Freidenfelds jeb Fredis (dzimis , Noriļskā, Krievijā) ir latviešu mūziķis, pasākumu vadītājs, radio un televīzijas raidījumu vadītājs, režisors, komiķis un "Radio SWH" dīdžejs. Kopš 1992. gada darbojas paša izveidotajā grupā "Labvēlīgais Tips".

 Biogrāfija 
Fredis ir dzimis Noriļskā,  Sibīrijas ziemeļos, represētu latviešu ģimenē. Vēlāk kopā ar māti un brāli atgriezās Latvijā, bet tēvs palika Sibīrijā.Ar Fredi par Andri Freidenfeldu Livars Jankovskis Bijis precējies, ir divas meitas.

Strādājis dažādus darbus. 1980. gados viņš bija dīdžejs diskotēkās. Bijis arī režisors vairākiem latviešu mūziķu videoklipiem, piemēram, grupas "Jauns Mēness" klipam dziesmai "Piekūns skrien debesīs" un grupas "Jumprava" klipam dziesmai "Pa vējam".

1992. gadā Fredis kļuva par vienu no grupas "Labvēlīgais Tips" izveidotājiem un tās solistu. Viņš kopā ar pārējiem grupas biedriem paši sev komponē dziesmas un sacer to vārdus. Kopš deviņdesmitajiem gadiem strādā par "Radio SWH" dīdžeju, vislabāk pazīstams kopā ar Ufo vadot rīta raidījumu "Bē Bē Brokastis", kas skanēja līdz 2013. gadam un atsāka skanēt 2024. gadā "Radio SWH LV" ēterā.

Fredis četras reizes ir vadījis Latvijas Mūzikas ierakstu gada balvas pasniegšanas ceremoniju, kā arī kopā ar grupu "Labvēlīgais Tips" piecas reizes kļuvis par Gada balvas ieguvēju. Kopš 1994. gada viņš vadīja un rīkoja amatieru mūzikas festivālu "Dziesma manai paaudzei". Fredis ir vadījis vai piedalījies arī vairākos televīzijas raidījumos, piemēram, TV3 humora raidījumā "Lielais Brīnumzemes šovs".

 Atsauces 

Kategorija:1961. gadā dzimušie
Kategorija:Latviešu dziedātāji
Kategorija:Veģetārieši
Kategorija:Vegāni
Kategorija:Krievijas latvieši